text: Endamálið við SSP-samstarvinum er at byggja upp, brúka og røkja faklig netverk, sum hava eina mennandi ávirkan á gerandisdagin hjá børnum og ungum. Við at skipa fyri mennandi og uppbyggjandi átøkum fyri hesar aldursbólkar, verður eisini slóðað fyri einum góðum barna- og ungdómslívi.
text: #000001
text: Ásannandi, at lívsførleikar okkara verða mentir í felagsskapi við onnur, verður dentur lagdur á, at øll børn og ung koma upp í part og saman við øðrum fáa treysti og mótstøðuføri, ið so hvørt ger tey til ábyrgdarfullar samfelags-borgarar. Hetta er samstundis besti hátturin at byrgja fyri eini óhepnari kós, sum kann elva til lógarbrot og skaðandi atburð millum børn og ung.
text: #000002
text: Almenningurin er ein sera týðandi viðspælari hjá SSP-samstarvinum, og eigur virksemið tí
  eisini at venda sær til foreldur og onnur, ið standa barninum nær.
text: #000003
text: Arbeitt verður í trimum stigum:
text: #000004
text: Alment: Arbeitt verður á ein hátt, ið kveikir hugburðin hjá børnum og ungum, og sum mennir teirra førleikar at velja rætt.
text: #000005
text: Serstakt: Arbeitt verður málrættað við bólki av børnum og ungum, sum eru ávegis ella á markinum til at fremja lógarbrot, og sum eru ella eru í ferð við at koma sær í trupulleikar.
text: #000006
text: Einstaklinga: Arbeitt verður við einstaklingum, sum hava framt lógarbrot ella hava álvarsligar trupulleikar at dragast við.
text: #000007
text: SSP-ársfundurin hevur yvirkipaðu ábyrgdina av samstarvinum. Á ársfundinum luttaka avvarðandi landsstýrisfólk, formaðurin í Kommunufelagnum og Føroya Landfúti.
text: #000009
text: Starvsnevndin, ið hevur umboð fyri avvarðandi myndugleikarnar, hevur til uppgávu at gera uppskot til stevnumið og virkisætlan, sum SSP-ársfundurin góðkennir. Harumframt skal starvsnevndin seta í gongd og eftirmeta tað fyribyrgjandi arbeiðið við støði í stevnumiði og virkisætlan.
text: #000011
text: Arbeiðið verður skipað við eini ráðgeving, ið húsast saman við umsitingini hjá Kommunufelagnum. Starvsnevndin hevur ábyrgd av at seta leiðara fyri ráðgevingina. Leiðarin hevur til uppgávu at skipa SSP-arbeiðið og menna hugskot til fyribyrgjandi arbeiðið.
text: #000012
text: Virkisætlanin er grundarlagið fyri arbeiðinum hjá SSP. Starvsnevndin hevur hvørt ár til uppgávu at gera uppskot til stevnumið og virkisætlan, sum SSP-ársfundurin góðkennir.
text: #000013
text: Heinta árligu virkisætlanirnar sum PDF:
text: #000014
text: Høvuðsuppgávan hjá ráðgevingini er at samskipa SSP- arbeiðið og menna hugskot til fyribyrgjandi arbeiði, og fevnir hetta millum annað um:
text: #000015
text: At vera sambindingarlið og kveikjari millum leiðslubólk, samskipanarbólk og økisbólkar.
  At ráðgeva og vegleiða stovnum um fyribyrgjandi arbeiði.
  At skipa fyri undirvísing og upplýsning fyri børnum, ungum, foreldrum og øðrum í sambandi við fyribyrgjandi átøk.
  At standa á odda fyri fakligari menning í sambandi við útgreiningar, átøk og nýhugsan um fyribyrging.
  At savna hagtøl og skjalfesta vitan.
text: #000016
text: Skúlin er helst týdningarmesti pallurin í SSP-samstarvinum, og allir skúlar hava tilknýtið til ein SSP-lærara. Uppgávan hjá SSP-læraranum er yvirskipað at arbeiða við trivnaði og fyribyrging á øllum floksstigum í einstaka skúlanum.
text: #000017
text: SSP-lærarin hevur ávíst tímatal hvørja viku, sum verður nýtt til SSP-arbeiði. Tímatalið verður ásett út frá støddini á skúlanum.
text: #000018
text: Uppgávurnar hjá SSP-læraranum eru, at:
text: #000019
text: Taka lut í fundum í SSP-økisbólkinum og vera sambindingarliður millum skúlan og SSP-økisbólkin.
  Miðla vitan um SSP-samstarvið í økinum og um tiltøk/átøk til hinar lærararnar, næmingarnar og foreldrini.
  Vegleiða á skúlanum um tilfar og undirvísing í SSP-høpi.
  Fylgja væl við tí, sum fer fram millum næmingarnar á skúlanum.
  Ráðgeva starvsfelagum á skúlanum í einstaklingamálum.
text: #000020
text: Samskipa virksemið í einstaka barnaverndarøkinum í samstarvi við SSP-ráðgevingina; her í millum fyriskipa og kalla inn til økisfundir við jøvnum millumbilum, sambært nærri ásetingum.
  Tryggja, at allir luttakandi partar hava ein virknan leiklut í SSP arbeiðinum.
  Virka ítøkiliga fyri at fremja Mál & Mið, við støði í árligu virkisætlanini.
  Tryggja, at trupulleikaøki og neilig rák verða eyðmerkt.
  Miðla vitan um týðandi staðbundin viðurskifti og átøk – her í millum at kunna kommunalu leiðslurnar um virksemið og teir stovnar, sum limirnir í bólkinum umboða, umframt at skipa fyri kunningartiltøkum, tá ið høvi er til tess.
text: #000021
text: Sandoy – Kristina á Reynatúgvu, kristina@bvtsandoy.fo
text: #000023
text: Fyribyrgjandi samstarvið hjá SSP byggir á, at familjur, børn og ung luttaka av egnum vilja. Meginreglan er, at foreldur, børn og ung eru partar av viðgerðini í samband við royndir at fyribyrgja og loysa trupulleikar. Myndugleikarnir eiga at tryggja sær, at familjan er sinnað at lata ymsu fakbólkarnar samstarva um trupulleikarnar.
text: #000030
text: Í SSP-samstarvinum eru nakrar reglur galdandi, sum víkja frá tí, ið annars er galdandi í samband við latan av trúnaðarupplýsingum millum fakfólk og myndugleikar.
text: #000031
text: § 148 í rættargangslógini heimildar samstarvspørtunum í SSP at lata upplýsingar um privat viðurskifti hjá fólki, tá hetta er neyðugt í fyribyrgjandi arbeiðinum. Henda ásetingin er ætlað at nýta, eitt nú áðrenn serlig fyribyrgjandi átøk verða sett í verk, og har myndugleikarnir í SSP-samstarvshøpi hava tørv á leysliga at umrøða viðurskifti hjá familjum, børnum og ungum, fyri at kunna meta um, hvørt tørvur er á fyriskipanum ella nærri kanningum.
text: #000032
text: Vit skulu tosa um tað
text: #000033
text: Ein góð samrøða kann verða tann stóra broytingin hjá einum barni ella ungum, ið er í vanda at gerast lógbrótari.
text: #000034
text: Í bóklinginum eru stuttar hentar vegleiðingar um, hví og nær starvsfólkini, sum standa á odda, skulu gera vart fyri seg, tá ið børn og ung eru á vandaleið – og hvussu ein samrøða kann fyrireikast og fremjast.
text: #000035
text: Farspor sum gevur tær sum brúkara eina góða uppliving meðan tú er á okkara síðu. Hesin bólkur inniheldur farspor sum eru neyðug fyri at síðan og funkur á síðuni skulu virka. Ongar persónligar upplýsingar vera goymdar.
text: #000036
text: Farspor sum vit brúka í samband við statistik á heimasíðuni. Tú er vælkomin at góðkenna hesi farspor og hjálpa okkum at gera síðuna enn betri.
text: #000037
text: Hetta eru farspor sum ikki kunnu bólkast í løtuni. Farspor í hesum bólki royna vit at flyta í røtta bólkanar so hvørt tey vera dagførd.
text: #000038
text: Farspor sum vit brúka í samband við marknarføring og sum lýsa tíni áhugamál. Hetta kann vera áhugamál so sum tíni keyp, hvat tú hyggur at o.s.v. Hetta ery vanligvís farspor frá Google Analytics, YouTube, Facebook v.m.
text: #000039
text: Hagfrøðilig farspor sum vit brúka fyri at betra um heimasíðuna. Hetta er farspor sum – dulnevnt og bert hagfrøðiliga, siga okkum hvussu brúkarin ferðast á okkara heimasíðu. Hetta er ein hjálp hjá okkum at betra um síðuna. Tað er ein stór hjálp hjá okkum um tú setir hesi farspor til.
text: #000040
text: Farspor sum savnar inn upplýsingar um tínar stillingar og val tá tú er á síðuni. Hetta eru td. farspor sum goyma ymiskar funktiónir v.m
text: #000041